Page:Eight chapters of Maimonides on ethics.djvu/171

 השם לבד, לא שהענין אחד בעצמו, וכן יאמר על האדם ובעלי חיים מרגיש בשתוף השם לבד, לא שההרגש אשר באדם הוא ההרגש אשר בשאר בעל חיים, ולא ההרגש אשר בזה המין הוא ההרגש בעצמו אשר במין האחר, אבל כל מין ומין מאשר לו נפש יש לו נפש אחת בלתי נפש האחר , ויתחייבו מנפש זה פעולות, ומנפש זה פעולות אחרות, ואפשר שתדמה פעולה לפעולה, ויֵחָשֵב בשתי הפעולות שהן דבר אחד בעצמו ואין הדבר כן׃

והמשל בזה שלשה מקומות חשוכים, האחד מהם זרחה עליו השמש והאיר, והשני זרח עליו הירח והאיר, והשלישי הודלק בו הנר והאיר, הנה כל אחד מהם נמצא בו האור אבל סבת זה האור ופוֹעֲלו השמש, ופועל אחר הירח, ופועל האחר האש. כן פועל הרגשת האדם הוא נפש האדם, ופועל הרגשת החמור, הוא נפש החמור, ופועל הרגשת הנשר הוא נפש הנשר , ואין להם ענין שיקבצם אלא שתוף השם בלבד , והבן זה הענין שהוא נפלא מאד, יכשלו בו הרבה מהמתפלספים , ויחייבו ממנו הרחקות ודעות בלתי אמיתיות ׃ ואשוב אל כוונתנו בחלקי הנפש ואומר, החלק הזן ממנו הכח המוֹשֵך, והמחזיק, והמעַכֵּל, והדוחה למותרות, והמגדל, והמוליד לדומה, והמבדיל הליחות , עד שתפרש מה שצריך להזון בו ומה שצריך לדחותו,